laion/Wikipedia-Exotic huggingface dataset:
1397

שנת 1397 היא השנה ה-97 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. איחוד קאלמאר של המדינות שוודיה, דנמרק ונורווגיה 5 באוגוסט – גיום דופאי, מלחין פרנקו-פלמי (נפטר ב-1474) 10 באוגוסט – אלברכט השני, מלך גרמניה (נפטר ב־1439) 15 בנובמבר – האפיפיור ניקולאוס החמישי (נפטר ב-1455) פאולו דל פוצו טוסקנלי (נפטר ב-1482) 18 בפברואר – אנגרן השביעי, אדון קוסי (נולד ב-1339) 2 בספטמבר – פרנצ'סקו לאנדיני, מלחין, נגן עוגב, זמר, משורר ובונה כלי נגינה איטלקי (נולד ב-1325) 8 בספטמבר – תומאס מוודסטוק, דוכס גלוסטר ובנו השלושה עשר של אדוארד השלישי (נולד ב-1355) פרנצ'סקו לאנדיני (נולד ב-1325) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1397‎ נפטרים ב-1397‎ מדיה וקבצים בנושא 1397 בוויקישיתוף
פיג'ו 4007

פיג'ו 4007 (בצרפתית: Peugeot 4007) היא רכב פנאי (קרוסאובר) שתוכנן בשיתוף פעולה של חברת הרכב פיג'ו הצרפתית עם חברת מיצובישי מיפן. הרכב הוצג לראשונה ביולי 2007, ובדומה לדגמים מסחרים אחרים של חברת פיג'ו גם לרכב זה יש דגם מקביל של חברת סיטרואן שנקרא C-Crosser . הרכב מוצע עם מנועי דיזל בנפח של 2.0 ו-2.2 ליטר, או מנוע בנזין בנפח של 2.4 ליטר. יעד המכירות של הרכב הוא 30,000 כלי רכב לשנה. מדיה וקבצים בנושא פיג'ו 4007 בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
Please Please Me (שיר)

Please Please Me (אנא ספקי אותי) הוא שיר רוק של להקת הביטלס מהאלבום Please Please Me. השיר נכתב על ידי פול מקרטני וג'ון לנון. השיר יצא בתור סינגל ב-11 בינואר בבריטניה וב-25 בינואר בארצות הברית בשנת 1963. השיר הופק על ידי ג'ורג' מרטין ואורכו 2:04 דקות. הבי-סייד של השיר בארצות הברית הוא From Me to You בריטניה Ask Me Why. השיר הגיע למקום הראשון במצעדים של NME ומלודי מייקר ולמקום השני בRecord Retailer (שבהמשך הפך למצעד הסינגלים הבריטי). כמו כן, הוא נבחר על ידי המגזין רולינג סטון למקום ה-186 ברשימת 500 השירים הגדולים בכל הזמנים. מידע על היצירה "Please Please Me" באתר מיוזיק בריינז גרסאות נוספות ל"Please Please Me" באתר SecondHandSongs Please Please Me באתר הרולינג סטון ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
רוקט פאוור

רוקט פאוור (באנגלית: Rocket Power) היא סדרה מצוירת ששודרה בערוץ ניקלודיאון החל מאוגוסט 1999 עד 2004. הסדרה סובבת סביב הרפתקאותיהם של ארבעת החברים: אוטו, רג'י, טוויסטר וסאם, המתגוררים בעיירה הבדיונית אושן שורס. הם אוהבים ענפי ספורט אתגרי כמו סקייטבורד, גלישה, סנובורד ורולר בליידס, ומחפשים כל הזמן חוויות מרגשות תוך כדי ניווט באתגרי ההתבגרות. הסדרה כללה ארבע עונות וכ-71 פרקים. בכל פרק, הדמויות עוסקות בפעילויות שונות מלאות אקשן, בודקות את כישוריהן ופורצות את הגבולות שלהן. הם מתמודדים עם אתגרים אישיים וצוותיים כאחד, לומדים שיעורים לחיים ומחזקים את קשרי החברות שלהם לאורך הדרך. הסדרה "רוקט פאוור" מדגישה נושאים כמו: עבודת צוות, חוסן וחברות. בנוסף, לסדרה יצאו גם מספר סרטי וידאו : Rocket Power: Race Across New Zealand Rocket Power: Island of the Menehune אוטו רוקט: בן למשפחת רוקט, הוא אוהב להחליק בסקייטבורד ולגלוש בים. הוא אחיה הקטן של רג'י. רג'י רוקט: אחותו של אוטו המבוגרת ממנו בשנתיים. היא אוהבת לשחק כדורעף. מוריס "טוויסטר" רודריגז: חברו הטוב ביותר של אוטו. אחיו הקטן של לארס. סמואל דולארד: ילד המכונה "דיונון" ומפחד מכל דבר. קריסטין ריד: התלמידה הפופולרית בתיכון. היא יפה, מקובלת וחברה בנבחרת המעודדות של בית הספר. היא מרושעת, מתנשאת ונקמנית. לולה רוס: חברתה הטובה של קריסטין. מופנמת וביישנית. דסטין אונייל: בן זוגה של קריסטין. ג'ייק בארץ': מאוהב בלולה. מליסה סיבנר קארבס: מצטיינת בספורט, מאוהבת באובססיביות באוטו. היידי, רומינה ומייגן: שלוש בנות יהירות ששונאות את רג'י. רנדי רייט: ידיד של מליסה. הולי טיילר: אחת הילדות הפופולריות בבית הספר. ג'ינה וצ'יינה: תאומות זהות ותמיד מסתובבות ביחד. מרסדס קייסי: מורה לאנגלית. מענישה ילדים בריתוק. דמותה התבססה על קוני מרשל מ"ראגרטס כבר גדולים". מר נוריס: מורה למדעים. חכם, אדיב וידידותי. כריסטינה מונרו: המורה למחשבים. דוברת חמש שפות: ספרדית, רוסית, גרמנית, צרפתית והולנדית. קוראת רומנים רומנטיים. מנהל קארבגס: קשיש ישנוני. חוזר על הקריאה: "היי ילדים!". מר סוויני: מורה מחליף. המאמן וולש: מאמן הספורט של התיכון. צעקן, תוקפני ועולב בתלמידיו. ארלין קלסקי וגאבור צ'ופו, היוצרים (חברת ההפקה: קלסקי צ'ופו. באנגלית Klasky Csupo ) של "רוקט פאוור", שאבו את השראה ליצירת התוכנית לאחר שצפו בילדיהם בספורט אתגרי. ארלין קלסקי הייתה בעלת ידע נרחב בגלישה, אחד מענפי האקסטרים הבולטים ביותר, בשל חוויות נעוריה בעיירות החוף של אורנג' קאונטי, קליפורניה. "רוקט פאוור", במסד הנתונים הקולנועיים IMDb (באנגלית) "רוקט פאוור", באתר Rotten Tomatoes (באנגלית) "רוקט פאוור", במסד הנתונים הקולנועיים KinoPoisk (ברוסית) Rocket Power, באתר TVMAZE (באנגלית) Watch Rocket Power Volume 1 | Prime Video, www.amazon.com Rocket Power, Nickelodeon (באנגלית) Rocket Power: Race Across New Zealand, 2002-02-16, נבדק ב-2023-07-05 Rocket Power: Island of the Menehune, 2004-07-16, נבדק ב-2023-07-05 Rocket Power - Nickelodeon Animation, nickanimation.com (באנגלית)
מולד

האם התכוונתם ל... מולד הלבנה (ובקיצור: "מולד") – אחד ממופעי הירח המתרחש אחת לחודש ירחי, והוא בעל חשיבות מרובה בקביעת מועדי השנה בתרבויות ודתות הנסמכות על לוח שנה ירחי מולד - המרכז להתחדשות הדמוקרטיה – מכון מחקר ומרכז חשיבה בירושלים מולד (כתב עת) – כתב עת ישראלי מולד (ויילס) – עיר בצפון-מזרח ויילס, בירת מחוז פלינטשייר מולד הירח (רומן) – ספר מאת סטפני מאייר, ספר ההמשך לרומן "דמדומים" מום מולד – מום שנוצר כבר בלידתו של האדם או בעל החיים מולד (נורווגיה) – עיר בנורווגיה לידה
1398

שנת 1398 היא השנה ה-98 במאה ה-14. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. המסדר הטבטוני עובר להתגורר בגוטלנד יוהאן גוטנברג - ממציא הדפוס להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1398‎ נפטרים ב-1398‎ מדיה וקבצים בנושא 1398 בוויקישיתוף
יום ללא קניות

יום ללא קניות הוא אירוע של מחאה נגד תרבות הצריכה, שהמשתתפים בו נמנעים, על-פי הצהרתם, מקניה למשך יום אחד. יום זה נוסד על ידי "מכסחי הפרסומות" הקנדיים (Adbusters). בארצות הברית מקיימים את האירוע בבלאק פריידיי, יום השישי הראשון שאחרי חג ההודיה ולפני חג המולד ובמקומות אחרים בעולם בשבת האחרונה של חודש נובמבר, במקביל לתקופת הקניות העמוסה של השנה. יום ללא קניות מצוין בקנדה, ארצות הברית, בריטניה, ישראל, אוסטריה, גרמניה, ניו זילנד, יפן, הולנד, צרפת, נורווגיה ושוודיה ומדינות נוספות. היום הוכרז לראשונה בוונקובר שבקנדה בספטמבר 1992, כיום שבו "החברה צריכה לבחון את סוגיית צריכת היתר". בשנת 1997 האירוע הועבר לראשונה לבלאק פריידיי, שהוא אחד מעשרת ימי הקניות העמוסים ביותר בארצות הברית. היום חל ביום שישי גם בישראל הואיל ויום שישי נחשב ליום קניות מובהק. פרט לצפון אמריקה ולישראל, יום ללא קניות חל ביום השבת שלמחרת. "מכסחי הפרסומות" הקנדים ניסו לפרסם את האירוע באמצעות פרסומות בכלי התקשורת הציבוריים, אך מרביתם מנעו את הפרסום בשל המחלוקת שהתעוררה סביב הפגיעה בחנויות הגדולות. רשת CNN לעומת זאת כן איפשרה את הפרסום. האירוע תפס תאוצה וקמפיינים הופיעו בארצות הברית, בריטניה, ישראל, אוסטריה, גרמניה, ניו זילנד, יפן, הולנד ונורווגיה. כיום באירוע משתתפות למעלה מ-65 אומות. חיצי ביקורת רבים הושמעו כנגד יום ללא קניות, ועיקרם שמה שהצרכנים לא יקנו ביום זה הם יקנו ביום שלאחר מכן. מול טענות אלו, "מכסחי הפרסומות" גרסו שהכוונה היא להתחיל ביום זה שינוי מתמשך באורח החיים ולא רק להימנע מקניות ליום בודד. במקומות מסוימים בעולם מתארגנות פעילויות חלופיות במהלך היום ללא קניות, למשל אירוע ה-"Buy Nothing Day Hike" (צעדת יום ללא קניות). ביקורת אחרת על יום ללא קניות התייחסה לעובדה שמדובר בפעילות שמבוססת על חוסר פעולה, שמשכיחה את העובדה שאוכלוסיות רבות לא יכולות להרשות לעצמן להיות חלק מתרבות הצריכה, ולמעשה מקיימות את יום ללא קניות על בסיס יומי ולא מבחירה. קבוצת פעילים במונטריאול קידמה בתגובה את יום הגנבה (Steal Something Day). יום ללא קניות הראשון צוין בישראל בשנת 1998 על ידי חברים מעמותת אנימלס, אך האירוע שהתקיים עסק בעיקר בזכויות בעלי חיים ורק בעקיפין נגע בתרבות הצריכה. הציון המשמעותי הראשון של יום ללא קניות חל שנה לאחר מכן ב-1999 בתל אביב ובירושלים. עם השנים ירדה הפעילות במסגרת היום ללא קניות. מספר פעמים הוצע לקיים "יום ללא קניות" ישראלי שיחול לקראת פסח כחג החירות, או יום כיפור, כדי לתת ליום נופך מקומי יותר. אך דבר זה לא התקיים מעולם. יום שישי השחור (קניות) מדיה וקבצים בנושא יום ללא קניות בוויקישיתוף יום ללא קניות, באתר הספרייה הווירטואלית של מטח היום הבין-לאומי ללא קניות בגן הילדים, בפורטל עובדי ההוראה יום ללא קניות, באתר אנציקלופדיה בריטניקה (באנגלית) "Buy Nothing Day"The Guardian.co.uk Buy Nothing Day, Encyclopedia Britannica (באנגלית) Adam Boult, ‏Forget Black Friday – celebrate Buy Nothing Day instead, The Telegraph, 25 November 2016 Buy Nothing Day 2006 press release "Buy Nothing Day"The Guardian.co.uk Why I Shop on Buy Nothing Day, TheTyee.ca, 11/24/2006 Buy Nothing Day hike announcement http://www.backtonatives.org/events.htm Steal Something Day http://www.urban75.org/archive/news088.html
ספרטקוס (פירושונים)

האם התכוונתם ל... ספרטקוס – גלדיאטור רומי שהוביל התקוממות עבדים נגד הרפובליקה הרומית. ספרטקוס (מדריך תיירות) – מדריך תיירות בינלאומי לקהילת הלהט"ב. ספרטקוס (בלט) – בלט ויצירה מוזיקלית מאת המלחין אראם חאצ'טוריאן. ספרטקוס (סרט) – סרט ואפוס קולנועי, מאת סטנלי קובריק, 1960. ספרטקוס (סדרת טלוויזיה) – סדרת טלוויזיה המשודרת בערוץ Starz האמריקאי מינואר 2010. ספרטקוס (ספר) – רומן היסטורי מאת הסופר הווארד פאסט, 1951. הליגה הספרטקיסטית – ארגון מרקסיסטי-מהפכני שניסה להשתלט על גרמניה לאחר תבוסתה במלחמת העולם הראשונה מרד הספרטקיסטים – כינוי לניסיון ההשתלטות הכושל של הקומוניסטים הגרמנים על גרמניה בראשית שנת 1919 ספרטק (אגודת ספורט) – התאחדות הספורט הציבורית הגדולה ביותר בברית המועצות. קבוצות כדורגל : ספרטק מוסקבה ספרטק נלצ'יק ספרטקי צחינוואלי ספרטקי טביליסי ספרטק טרנבה ספרטק סובוטיצה ספרטק ורנה קבוצות הוקי קרח: ספרטק מוסקבה ספרטק סנקט פטרבורג קבוצות כדורסל ספרטק סנקט פטרבורג
She's a Woman

She's a Woman (בעברית: היא אישה) הוא שיר בסגנון רוק של להקת הביטלס, שנכתב על ידי פול מקרטני וג'ון לנון. השיר יצא כבי סייד ל-"I Feel Fine" בצפון אמריקה, שם הופיע גם באלבום Beatles '65, שיצא בדצמבר 1964. השיר יצא ב-23 בנובמבר 1964 בבריטניה וב-26 בנובמבר בארצות הברית. השיר הופק על ידי ג'ורג' מרטין ואורכו של השיר הוא 3:03. השיר הגיע למקום הרביעי בבילבורד הוט 100 ולמקום השמיני בטופ 100 של קאש בוקס. מקורו של השיר בניסיונו של מקרטני לכתוב שיר בסגנון של ליטל ריצ'רד. המילים כוללות התייחסות ראשונה לסמים בשיר של הביטלס, עם השורה "Turn(s) me on" המתייחסת למריחואנה. הביטלס הקליטו את השיר "She's a Woman" באוקטובר 1964, במהלך ההקלטות לאלבומם Beatles for Sale. מקרטני הלחין אותו במהירות, וכתב את רוב השיר באולפני EMI זמן קצר לפני ההקלטה. עם עיבוד דליל, גיטרת הקצב של ג'ון לנון שפוגעת בביטים, מה שמאפשר מקום לבס להיות במרכז ההקלטה. הבס הבולט של מקרטני היה עד אז החזק ביותר שנשמע בהקלטה של הביטלס, וציפה לשורות הבס הבולטות שלו בשירים מאוחרים יותר. השיר הופיע לאחר מכן באלבומי אוסף כגון המהדורה הבריטית של Rarities, Past Masters, Volume Two ו-Mono Masters. פול מקרטני החל להלחין את המילים והלחן לשיר "She's a Woman" ב-8 באוקטובר 1964, באותו יום בו הוקלט, וסיים אותו במהירות. בהופעתו בתוכנית הרדיו Top Gear ב-17 בנובמבר 1964, הוא הסביר שהיה לו רק "בערך בית אחד" מוכן בבוקר של הסשן, וסיים את שאר השיר בבת אחת באולפן. בביוגרפיה המוסמכת שלו, "Many Years from Now", הוא כתב שהרעיון הראשוני עלה לו כשהסתובב ברחובות סנט ג'ונס ווד. כשהוא משווה אותו ליצירתו הקודמת "Can't Buy Me Love", הוא מוסיף שהשיר היה ניסיון לכתוב "דבר בלוזי" בסגנון של אחד הזמרים האהובים עליו, ליטל ריצ'רד. בריאיון משנת 1972, לנון מכיר בשיר כשיר של מקרטני, אך מציע כי ייתכן שהוא עזר באמצע. השיר נכנס לאלבום Beatles '65 שהוקלט על ידי קפיטול בארצות הברית. השיר השתתף בסרט Help!. לשיר יצאו כמה גרסאות כיסוי שהמפורסמת היא של ג'ף בק באלבומו Blow by Blow. פול מקרטני גם עשה גרסת כיסוי לשיר בשנת 1991. גם להקת הרוק הישראלית הצ'רצ'ילים עשתה גרסת כיסוי לשיר שיצאה כסינגל. מידע על היצירה "She's a Woman" באתר מיוזיק בריינז גרסאות נוספות ל"She's a Woman" באתר SecondHandSongs
1396

שנת 1396 היא השנה ה-96 במאה ה-14. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 25 בספטמבר – קרב ניקופול מוכרע בניצחון האימפריה העות'מאנית נגד צבא נוצרי משולב מתוך כמה מדינות באיזיד הראשון מביס את זיגמונד, קיסר האימפריה הרומית הקדושה וז'אן הראשון דוכס בורגונדיה מביס את הטירה של ניקופליאוס 31 ביולי – פיליפ השלישי, דוכס בורגונדיה מ-1419 (נפטר ב-1467) 16 באוקטובר – ויליאם דה לה פול, בן אצולה אנגלי (הוצא להורג ב-1450) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1396‎ נפטרים ב-1396‎ מדיה וקבצים בנושא 1396 בוויקישיתוף
פיקדון ריבית יומי

פיקדון ריבית יומי (בראשי תיבות: פר"י) או פיקדון חוזר קרדיטורי (פח"ק), הוא פיקדון כספי המאפשר משיכה, מלאה או חלקית, בכל יום עסקים. שם הפיקדון שונה בבנקים השונים. פר"י בבנקים העושים שימוש במערכת המחשוב של בנק הפועלים. פח"ק באלו העושים שימוש במערכת המחשוב של בנק דיסקונט, הבנק הבינלאומי, בנק מזרחי-טפחות, בנק ירושלים ובנק ישראל, ו"פדיום" (פדיון יומי) באלו העושים שימוש במערכת המחשוב של בנק לאומי. מכונה גם "תעודת פיקדון סחירה" ("תפ"ס"). סכום השקעה מינימלי המקובל בישראל הוא 1,000 ש"ח. בזמן המשיכה, לא יכול המפקיד להותיר בפיקדון סכום נמוך מזה. לכן יידרש למשוך פחות, או לבצע משיכה של כלל הסכום המופקד. הפיקדון (לרבות הריבית) יפרע אך ורק לאותו חשבון בנק בו מתנהלת קרן הפיקדון. הריבית על הפיקדון נקובה בשיעורה השנתי, ומחושבת בשיטת ריבית דריבית יומית. שיעור הריבית עולה בהתאם לגובה הפיקדון, על פי התעריפון שבתוקף ליום שינוי היתרה. הריבית הנקובה לפיקדון היא בתוקף עד לשינוי, ויכולה להשתנות בכל יום לפי שיקולי הבנק. הריבית המשתנה נקבעת כמרווח קבוע משיעור ריבית החובה הבסיסית "פריים" שגובה הבנק. המרווח נקבע במועד ההפקדה ואינו משתנה עד ליום פרעון או חידוש הפיקדון. המרווח נקבע בכל תחנה בהתאם לטבלת הריבית של הבנק. לעיתים מאושרת ריבית חריגה, בהתאם לנוהלי הבנק, לרוב תחת התמקחות מצד הלקוח. ניתן לראות את הפיקדון היומי כנושא ריבית קבועה - כמו כל פיקדון אחר בריבית קבועה, גם כאן שיעור הריבית קבוע ומובטח עד תחנת היציאה, שהיא יום העסקים הבא. הריבית נצברת ליתרת הקרן ומחושבת מחדש כחלק מהקרן ביום העסקים הבא. בעת משיכת הפיקדון או חלקו, מנוכה מהריבית מס הכנסה של 15%. פיקדון יומי אוטומטי זהו שירות המאפשר ביצוע קניה ומכירה של הפיקדון באופן אוטומטי על פי היתרה הקיימת בחשבון השוטף בסוף יום העסקים במהלך עיבוד הנתונים הלילי המבוצע במערכות המחשוב של הבנק. סכומי הקנייה והמכירה לוקחים בחשבון תיקונים עם ערך יום אחורה. פעולות הקנייה והמכירה מתבצעות על פי סכומי החובה והזכות בחשבון השוטף ואינם מתחשבים בקיום או אי קיום מסגרת אשראי. מערך התפעול של הפיקדונות מתבסס על פעולות ברמת העסקה. עסקה היא פיקדון על מכלול מאפייניו אותם הגדיר הלקוח בעת ביצוע ההפקדה. חלק ממאפייני העסקה אינם ניתנים לשינוי יזום עד לפרעון או חידוש הפיקדון והם: סוג הריבית. תקופת הפיקדון. אופן חישוב הריבית. תוספת או הפחתה לשער בסיס. מאפיינים אחרים ניתנים לשינוי בהתאם לסוג הפיקדון: שיעור הריבית. אופן זיכוי הריבית. חידוש או אי חידוש. הזרמת פטור מלא מניכוי מס הכנסה. תנאי עיקול. שינוי, הפסקה או חידוש של הוראת קבע. ישנן כמה אפשרויות לאופן בו הריבית תזוכה: ריבית וקרן נפרעות לחשבון השוטף של הלקוח. ריבית שתפרע לחשבון עובר ושב בתום תקופת הפיקדון. בעת זיכוי הריבית מנוכה מס הכנסה במקור בהתאם לחוק מחשבון השוטף של הלקוח. במקרה שלקוח הפסיק את הפיקדון ומעוניין לחדשו במעמד ההפקדה ניתן לתת הוראה לחידוש הפיקדון באופן אוטומטי על ידי המחשב. הוראת החידוש תתבצע לפי אותם תנאים שנקבעו לפיקדון בתקופת ההפקדה הראשונה. למעט הריבית אשר תהיה בכל תקופה, בהתאם להסכם ספציפי או מפורט בטבלת שיעורי הריבית ביום החידוש. פיקדון קצר מועד
אנה מופו

אנה מופו (באנגלית: Anna Moffo‏; 27 ביוני 1932 – 9 במרץ 2006) הייתה זמרת אופרה אמריקאית, סופרן שעיקר פעילותה היה בשנות ה-60 של המאה ה-20. מופו זכתה להערכה רבה בשל ניקיון קולה ויופייה הרב. אנה מופו נולדה בוויין, פנסילבניה. אחרי סיום לימודיה קיבלה מלגת לימודים למכון קרטיס למוזיקה בפילדלפיה. היא ויתרה על כוונתה הקודמת להיות לנזירה, ויצאה ללמוד מוזיקה בקרטיס. בשנת 1955 זכתה במבחן קבלה לאמנים צעירים ובמלגה של קרן פולברייט ללימודים בקונסרבטוריון די סנטה צ'צ'יליה ברומא. באותה שנה הופיעה לראשונה על הבימה בתפקיד נורינה ב"דון פסקואלה" של דוניצטי בספולטו. בשנה הבאה הופיעה בהפקת טלוויזיה של "מאדאם באטרפליי" של ג'אקומו פוצ'יני, בבימויו של מריו לאנפרנקי, מפיק לחברת RCA ויקטור ול-RAI, לו נישאה ב-8 בדצמבר 1957. בשנה זו גם הופיעה לראשונה בלה סקאלה, בפסטיבל זלצבורג ובאופרה של וינה ב"פלסטף" של ורדי (בניצוח הרברט פון קאראיין. המשיכה להופיע בווינה עד ראשית שנות ה-70, בתפקידי גילדה ב"ריגולטו" של ורדי, מאנון ב"מאנון" של מאסנה, מרגריט ב"פאוסט" של גונו, מיכאלה ב"כרמן" של ביזה, מימי ב"לה בוהם" של פוצ'יני וויולטה ב"לה טרוויאטה" של ורדי. פרשנותה לתפקיד אמינה ב"סונאמבולה" של בליני נחשבת עד היום לאחת הטובות ביותר. הופעתה הראשונה באמריקה הייתה גם היא בתפקיד מימי בלה בוהם, באופרה הלירית של שיקגו בשנת 1957 ואילו במטרופוליטן אופרה בניו יורק הופיעה לראשונה ב-1959 בתפקיד ויולטה ב"לה טרוויאטה". בעונת 1960-61 חזרה למטרופוליטן לשיר את גילדה ב"ריגולטו", אדינה ב"שיקוי האהבה" של דוניצטי וליו ב"טורנדוט", עם בירגיט נילסן ופרנקו קורלי. מופו התגרשה מלאנפרנקי בשנת 1972 ונישאה ליושב ראש הקודם של RCA, רוברט סארנוף, ב-14 בנובמבר 1974 (היא התאלמנה ב-22 בפברואר 1997). בסוף שנות ה-70' הופיעה מופו בתפקידי ורדי כבדים, כמו ליאונורה ב"איל טרובאטורה" ולינה ב"סטיפיו". מופו הייתה פופולרית בעיקר באיטליה, שם הנחתה את "תוכנית האירוח של אנה מופו" בשנים 1960 עד 1973 ונבחרה לאחת מעשר הנשים היפות ביותר באיטליה. היא עודנה מעין דמות פולחן בקרב חובבי אופרה רבים בארצות הברית, וראיה לכך ה"אודה לאנה מופו", פואמה באורך ספר, שכתב ויין קוסטנבאום. אנה מופו מתה בניו יורק ב-9 במרץ 2006 מאירוע מוחי, לאחר מאבק של עשר שנים בסרטן השד. השאירה אחריה שלוש בנות חורגות ואח. גילה המדויק במותה איננו ודאי; מקורות שונים מדווחים עליו כ-73 או 75. מדיה וקבצים בנושא אנה מופו בוויקישיתוף אנה מופו, באתר "Find a Grave" (באנגלית) אנה מופו, במסד הנתונים הקולנועיים IMDb (באנגלית) אנה מופו, באתר AllMovie (באנגלית) אנה מופו, במסד הנתונים הקולנועיים KinoPoisk (ברוסית) אנה מופו, באתר AllMusic (באנגלית) אנה מופו, באתר MusicBrainz (באנגלית) אנה מופו, באתר Discogs (באנגלית) אנה מופו, באתר DNCI מקורות מסוימים מצביעים על שנת הולדתה כ-1930
מערות פעמון

מערות פעמון הן מחצבות מלאכותיות בנות מאות שנים שנתגלו באזור שפלת יהודה. המערות נקראות על שום צורתן, המזכירה דמות פעמון. עד כה ידועות כ-1600 מערות פעמון, המרוכזות בקבוצות, שהגדולה בהן כוללת כ-400 מערות. רוב מערות הפעמון נחצבו בסלע רך הנקרא קירטון, הנפוץ מאוד בשפלה. הקירטון נוטה להתחמצן במגע עם אוויר ומים, להתכהות ולהתקשות. שכבה דקה יחסית של קירטון מחומצן נקראת פטינה, ואילו שכבה עבה, היכולה להגיע אף לעובי של שלושה מטרים, נקראת בשם נארי. מסלע הקירטון המכסה את השפלה התחמצן במהלך התקופות הגאולוגיות, עד שפני השטח הפכו לשכבת נארי קשה בעובי של כשני מטרים, המחביאה תחתיה את הקירטון. יושבי השפלה העדיפו לבנות את בתיהם בחומר המקומי שעמד לרשותם - האבן. הם העדיפו את הקירטון הרך והנוח לחציבה, אך בדרכם עמדה שכבת הנארי הקשה. הם עקפו את הבעיה בכך שפערו בנארי חור קטן יחסית, לעיתים למעבר אדם אחד או שניים בלבד, ואת עבודת החציבה הרחבה ביצעו בסלע הרך, שהוצא מתחת לתקרת הנארי. תקרה זו החזיקה לרוב מעמד בשל חוזקה ובזכות צורת הפעמון המקושתת, שחילקה את העומס באופן שווה על הדפנות. מבנה זה שירת נאמנה את החוצבים בימות הגשם והשרב, וסייע בשמירה על לחות הקירטון הנוטה להתייבש, להתפורר ולהתקשות במגע עם אוויר ומים. רוב המערות נחצבו לעומק של מטרים אחדים, אך ישנן מערות גדולות במיוחד שנחצבו לעומק של 20 מטרים ויותר. חבורות החוצבים חוררו את הנארי במרחקים גדולים אלה מאלה, אולם ככל שהמערות הלכו והתרחבו, וה"פעמונים" הלכו וגדלו, אירעה לא פעם התמזגות בין שתי מערות או יותר. כך נוצרו חללים גדולים מאוד, שבתקרתם כמה פתחי נארי. בגן הלאומי בית גוברין - מראשה ובמערות לוזית, למשל, ישנם חללים עצומים המורכבים לעיתים מכמה עשרות מערות פעמון שהתחברו. חציבת הקירטון נעשתה באופן שיטתי למדי: החוצבים השתמשו באזמלי ברזל והעמיקו בכל פעם את הבור בשכבה אחידה של כשלושים סנטימטרים. עובדה זו עולה מסימני החציבה האלכסוניים הניכרים עד ימינו בדפנות המערות, אשר מסודרים במרחקים זהים כמעט זה מזה. סימני החציבה נותרו כה ברורים, עד כי ניתן לראות אם החוצב היה ימני או שמאלי. החומר הוצא דרך הפתח בגושים מלבניים, ששקלו על פי ההערכה חמישה עד שבעה קילוגרם. האבנים שנחצבו מתוך מערות הפעמון שימשו לבנייה המקומית, ואף יוצאו לכל אזור השפלה ומישור החוף הדרומי. כן ייתכן כי חלק מהחומר שימש לסיד, ועל זאת יעידו שני כבשני סיד שנתגלו באזור. תושבי השפלה ניצלו את החללים הריקים שנפערו סמוך לביתם למטרות שונות, בעיקר לאחסון, כקולומבריום, כבורות מים מטוייחים ולבתי מלאכה. במקרים בהם נדרשה גישה נוחה למערה, נסתם הפתח המקורי שבתקרה והוחלף במנהרת כניסה משופעת. נהוג להפריד בין שני סוגי מערות פעמון: מערות-מחצבות קטנות לשימוש מקומי, המתוארכות לימי בית המקדש השני; ומערות-מחצבות גדולות המתוארכות לתקופה הביזנטית, אשר שימשו לתעשייה וייצוא. החציבה התעשייתית הגיעה לשיאה בתקופה הערבית הקדומה. עדות לכך ניתן למצוא בסמלי הצלבים החרוטים בחלקיהן העליונים של המערות, סמוך לפתח, ובכתובות הערביות החרוטות בחלקים הנמוכים יותר. הגאוגרף המוסלמי מֻקָדַּסי בן המאה העשירית כתב בספריו כי במחוז בית גוברין ישנן מחצבות שיש רבות, ומאחר שבארץ ישראל אין שיש, נראה שכוונתו הייתה למחצבות הפעמון. קירטון קולומבריום עמוס קלונר, מרשה, הוצאת רשות העתיקות, ירושלים 1996, עמ' 50. חרבת עתרי וחרבת מדרס, באתר למטייל - טיולים בינות מערות פעמון מערת הפעמון במרשה – אתרים היסטורים בישראל, סרטון באתר יוטיוב איתן לשם, טיול למערת הפעמון, באתר הארץ, 4 בינואר 2024
הפארק הלאומי אאורקי/הר קוק

פארק לאומי אאורקי/הר קוק (באנגלית: Aoraki/Mount Cook National Park) הוא פארק לאומי במרכז האי הדרומי של ניו זילנד הכולל את הר קוק (במאורית: אאורקי) וסביבתו. האזור הוכרז כשמורת טבע בשנת 1887 והפך לפארק לאומי ב-1953. מאז שנת 1990 מוכרז הפארק כאתר המורשת העולמית טה ואהיפוונמו יחד עם שלושה פארקים לאומיים נוספים. בתחומי הפארק נמצאת הפסגה הגבוהה ביותר בניו זילנד (הר קוק - 3,753 מטר מעל פני הים) וכן 19 מתוך 20 הפסגות בניו זילנד שגובהן מעל 3,000 מטר. שטחו של הפארק הוא 707 ק"מ רבוע וכ-40% ממנו מכוסה בקרחונים. מוקדי המשיכה העיקריים בפארק הם מסלולי הטיול, מסלולים אתגריים למטפסי הרים, מדרונות הסקי והקרחונים הרבים המצויים בו. שמו של הפארק הוא שילוב של שמו המאורי של ההר - אאורקי, במאורית - "מנקב העננים" והשם שנתנו להר המתיישבים הארופאים - הר קוק, על שמו של מגלה הארצות ג'יימס קוק שהיה בין הארופאים הראשונים שהגיעו לניו זילנד. מדיה וקבצים בנושא הפארק הלאומי אאורקי/הר קוק בוויקישיתוף אתר האינטרנט הרשמי של הפארק הלאומי אאורקי/הר קוק (באנגלית) מרץ 2006 עד מרץ 2007 ערך זה הוא קצרמר בנושא גאוגרפיה של ניו זילנד. אתם מוזמנים לתרום לוויקיפדיה ולהרחיב אותו.
נבוכדנצר (פירושונים)

האם התכוונתם ל... נבוכדנצר – שמם של כמה ממלכי בבל. הנודע שבהם היה נבוכדנצר השני. מלכי בבל: נבוכדנצר הראשון – מלך בבל מהמאה ה-12 לפנה"ס. נבוכדנצר השני מלך בבל בשנים 634–562 לפנה"ס, אשר החריב את בית המקדש הראשון. נבוכדנצר השלישי (נידיטו-בל) – מלך בבל אשר מרד בדריווש הראשון בשנת 522 לפנה"ס. נבוכדנצר הרביעי – מלך בבל האחרון. נבוכדנצר – מלך אשור על־פי ספר יהודית, אינו מוכר ממקורות היסטוריים. נבוקו או נבוכדנצר (אופרה) – אופרה בארבע מערכות מאת המלחין ג'וזפה ורדי. נבוכדנצר (בקבוק) – הכינוי לבקבוק שנפחו 15 ליטרים (פי 20 מבקבוק יין רגיל). לרוב נעשה שימוש בבקבוק מסוג זה לטובת קידום מכירות או להארכת יכולת ההתיישנות של יינות אדומים. נבוכדנצר – שם ספינתו של מורפיאוס בטרילוגיית סרטי המדע הבדיוני "מטריקס".
נער בית הכיסא

מִשְרת נער בית הכיסא (באנגלית: groom of the stool; מכונה לעיתים מטפח הישבן) הייתה קיימת אצל כמה מלכים באנגליה של המאה ה-16, ואולי עוד קודם לכן. נושא המשרה היה משרתו של המונרך, והיה אמור להתלוות אליו לחדר השינה, לדאוג לנוחיותו, ובעת הצורך להיות נוכח בבית הכיסא ולדאוג לנקיון אחוריו של המלך לאחר עשיית הצרכים. המשרה הוענקה תמיד לחביבו של המלך, שזכה להתייחד עם המלך בלשכת בית הכיסא. היא אוישה על ידי בני אצילים ואנשי המעמד הגבוה. נושאי משרה רמת דרג זו נעשו לעיתים קרובות לאנשי סודו של המלך, משום שהייתה להם גישה לחדריו הפרטיים. המילה "stool" באנגלית, שמשמעותה המקורית "כיסא", משמשת גם במובן של "בית כיסא", ואילו המילה "groom" מציינת סוג של משרת אישי. נושא המשרה היה אחראי גם להלבשתו של המלך, ולכן יש היגיון במעבר לשימוש במילה "stole" שמשמעותה "גלימה", אשר מדגישה תפקיד נוסף של המשרת. קשר נוסף בין בית כיסא לבגדים מוצאים במילה נוספת שציינה באותה תקופה את שמו של בית הכבוד - "garderobe". חדר זה שימש גם כחדר בגדים, היות שהריח הגן על הבגדים מפני עשים. זה גם מקורה של המילה האנגלית "wardrobe" שמשמעותה כיום חדר ארונות או ארון בגדים. בתור אנשים מקורבים ביותר לכס המלכות, נערי בית הכיסא נאלצו ליטול חלק בכל ההתרחשויות בארמון המלך. המפורסם מכולם בהקשר זה הוא סר הנרי נוריס (Sir Henry Norreys), אשר הוצא להורג בעוון בגידה בשנת 1536. נוריס, נער בית הכיסא של הנרי השמיני, הואשם על לא עוול בכפו בכך שהיה מאהבה של המלכה אן בולין. נוריס הועלה לגרדום יומיים לפני הוצאתה להורג של אן בולין, במסגרת הקשר שנרקם בידי אויביה. ייחוסו הגבוה של נוריס שיחק לטובתו, ותומאס קרומוול לא זכה לענות אותו בזמן החקירה, כך שנוריס יכול היה להמשיך לטעון לחפותו לכל אורך החקירה מבלי לשלם על כך מחיר. לא ידוע אם המלך, שחיכה רק אחד עשר יום לאחר ההוצאות להורג על מנת להתחתן עם ג'יין סימור, השתתף בעצמו בקשירת הקשר או שהסתפק באישור ההוצאות להורג. בשנת 1660 שונה שם המשרה ל"נער הגלימה" (groom of the stole). לא מן הנמנע שהשימוש במילה האנגלית stole במקום המילה stool נועד לייפות את תיאור התפקיד, בעוד החובות המוטלות על נושא המשרה לא השתנו. כאשר מלכה עמדה בראש המדינה היו ממנים אישה לתפקיד "נערת הגלימה". משרת "נער הגלימה" בוטלה ב-1901, עם עלייתו לכס המלוכה של אדוארד השביעי.